Kuuma šokolaadi jaoks kulus kaks tassi piima ja umbes 100 grammi šokolaadi - pooleks piima- ja mõrušokolaad. Maitse intensiivsust saab igaüks ise timmida - mida rohkem šokolaadi, seda rohkem maitset ja magusam jook. Võib teha ka ainult piimašokolaadist või ainult tumedast. Täpselt nii, kuidas parasjagu tuju on ja meeldib. Või kasutada hoopis maitsestatud šokolaadi. Küüslaugušokolaadiga ei kujuta ma seda jooki muidugi hästi ette, aga  mine sa tea :)